**СЪОБЩЕНИЕ**

Във връзка с измерени превишени стойности на сероводород на територията на община Бургас на 31 март 2016г. ви уведомяваме:

Сероводородът е токсичен, безцветен газ с неприятна задушлива миризма на развалени яйца. Проникването в организма се осъществява чрез дихателните пътища. Екскрецията му се осъществява чрез урина, фекалии и бял дроб чрез издишване. При леки завишения над пределнодопустимите концентрации и при по-продължителна експозиция, при здрави хора може да се наблюдава: обонятелен дискомфорт, дразнене на лигавиците на горните дихателните пътища, зачервяване на очите, главоболие и др. При хора с хронични заболявания на дихателната система може да се предизвика обостряне на съществуващи заболявания.

Пределно допустимата концентрация на сероводород в атмосферния въздух е максимално еднократна ПДК (60-минутна експозиция) - 0,005 mg/m³. Средноденонощна ПДК (за 24-часова експозиция) – 0,003 mg/m³.Сероводорода е силно токсичен когато е във високи концентрации – над 7 gr/m³ и при продължителна експозиция.